הצל (ראפר)

יואב אליאסי (נולד ב-22 בנובמבר 1977), המוכר בשם הבמה הצל, הוא ראפר, אושיית רשת, בלוגר, פקד במשטרה, פעיל פוליטי וחברתי ימני ישראלי. כמוזיקאי, נודע בעיקר בזכות עבודתו המשותפת עם הראפר סאבלימינל במסגרת ההרכב ההיפ-הופ "סאבלימינל והצל". החל מ-2014, הצל מוכר גם בזכות פעילותו החברתית, ההסברתית וכן הפוליטית ימנית שהוא בעיקר על ידי העלאת פוסטים בעלי זיקה ליהדות וליהודים ובפרט נגד התבוללות, למען חיילי צה"ל ומדינת ישראל, וכאדם פרטי עם אידאולוגיה ימנית מחד ושמרנית-ליברלית בד בבד, ברשתות חברתיות. יואב אליאסי נולד בצפת, לאב שמשפחתו עלתה מפרס, ולאם שמשפחתה עלתה מרומניה. חודשים ספורים לאחר לידתו, עברה משפחתו להתגורר בתל אביב-יפו. בצעירותו נהג אליאסי להאזין לראפ מטאל ובהדרגה גילה עניין בראפ השחור. הוא סבל מדיסלקסיה ועבר בין בתי ספר רבים, כשבגיל 15 הכיר את קובי שמעוני (שלימים ייוודע בשם הבמה "סאבלימינל") והחל לקיים עמו שיתוף פעולה מוזיקלי. משפחתו של אליאסי סבלה מקשיים כלכליים והסתבכות בפלילים של האב ששיאן היה בניסיון חיסול אביו ב-1996 ובכניסתו לכלא. על-כן, סיפר כי נאלץ להירתם לסייע לפרנסת משפחתו. הוא אחיו הגדול של הראפר איתמר אליאסי הנודע בעיקר כחבר ההרכב המוזיקלי "כלא שש" (בטרם התפרקו). אליאסי התגייס לצה"ל כלוחם במערך ההגנה האווירית ובהמשך עבר לשרת בצריפין בתור מש"ק משמעת. במהלך שירות הקבע שלו בצה"ל הוא נהג להופיע עם שמעוני במועדונים בתל אביב. הוא נהג להופיע עם כובע ומשקפי שמש. באותה תקופה החל לדבוק בו שם הבמה "הצל", ונטען שעשה זאת כשיכול אותיות לראשי התיבות של צה"ל, היות שהסתיר את עבודה זו באותה העת, מהבסיס בו שירת.. אליאסי פרץ לתודעה הציבורית עם הצלחתו של אלבום הבכורה המשותף עם סאבלימינל: "האור והצל", מ-2002. בהמשך אותה שנה, הקים סאבלימינל את חברת התקליטים משפחת תאקט, ואליאסי הוחתם על-ידו חוזה בחברה. בשנת 2004 הוציא אליאסי עם משפחת תאקט את האלבום "אולסטארז". במשך מספר שנים שימש כשופט בתחרות החולצה הרטובה במועדון חשפנות ברחוב אלנבי בתל אביב. ב-2003 הכה אליאסי את הראפר סגול 59 בערב ראפ במועדון הבארבי, לאחר שהאחרון חיקה אותו בלעג באחד משיריו. בקיץ 2007 הוציא הצל סינגל ראשון, גרסת ראפ לשירו של הזמר ג'קי מקייטן "מענטזת", לקראת אלבום הסולו הראשון שלו "לא שם זין". האלבום יצא בתחילת 2008 בלייבל של תאקט ובהפקת סאבלימינל, וכלל את הסינגלים "תן לזה זמן" שבו הוא מארח את הזמרת סיון (בהנם), עמיתתו למשפחת תאקט, וכן את השיר הפוליטי "צל המוות", שבו הוא מארח את להקת סינרגיה. באלבום מתארחים גם אחיו הצעיר של הצל, איתמר אליאסי, ובנוסף שי 360 (שי חדד), איציק שמלי וגם הראפר מטרו (דן פרבר) שאחראי על רוב העיבודים וההפקות באלבום. ב-2009 לא חידש הצל את חוזה ההקלטות עם משפחת תאקט בעקבות סכסוך עם סאבלימינל. הוא פתח עם הרכב הדאנס נוב חברת הפקות בשם "פרש רקורדס". ב-2012 השלים עם סאבלימינל וחזר להופיע עמו אך לאחר מכן הסתכסכו שוב. בשנת 2013 הוציא הצל את הסינגל ״מה שאתה התחלת״ יחד עם אושרת (אוזי) זולטק. באותה השנה גם כתב את השיר "בייבידולס" על מועדון חשפנות בתל אביב. הצל שימש כפאנליסט בתוכנית "מה שת'ה שומע" בערוץ 24. בשנת 2011 נקלע לחובות והוכרז כפושט רגל. בשנת 2014 הוציא הצל את הסינגל "דם אחד", לזכר החללים והנפגגעים בהלך מבצע צוק איתן של צה"ל, ולמען החיילים שניצחו בגבורה. בשנת 2018 הוציא את הסינגלים "לוחם" ו"אתן הכל בשבילה", האחרון עם הזמר איציק שמלי. בשנת 2019 לקראת הבחירות לכנסת העשרים ואחת הוציא את הסינגל "שם ז`"', כחלק מקמפיין הבחירות של מפלגת זהות. בחודש מאי 2022, לרגל יום העצמאות ה-74 של ישראל, הצל הוציא סינגל בשם "מנגלים" בשיתוף פעולה עם סטטיק ובן אל, דולי ופן, ואגם בוחבוט. בחודש יולי 2022 הצל הוציא סינגל בשם "פאפי" בשיתוף פעולה עם הזמר מושיקו מור. בספטמבר 2022 הכריז עם עמיתו סאבלימינל על סולחה ביניהם אחרי נתק של יותר מעשור. בנובמבר אותה שנה, הכריזו השניים על מופעי איחוד שהתקיימו בהיכל מנורה שבתל אביב-יפו. בינואר 2023 הוציא ביחד עם סאבלימינל, את הסינגל "Vatos Locos" ("ידיים באוויר"). בשנת 2024 הוציאו יחד עם הזמרים סאבלימינל ורביב כנר את "זה עלינו", שיר לכבוד מלחמת חרבות ברזל של מדינת ישראל. הצל מזוהה עם הימין הקיצוני בישראל. בתחילת מבצע צוק איתן של צה"ל, ביולי 2014, החל להשתתף בהפגנות ימין ולהעלות בפייסבוק פוסטים כנגד השמאל הרדיקלי בישראל. הוא מביע את דעותיו גם בתחומים חברתיים ואקטואליים נוספים. מדי פעם הוא משלב הומור בפוסטים שלו. על פי "דו"ח השנאה" של קרן ברל כצנלסון, עמוד הפייסבוק של הצל הוא אחד העמודים הבולטים בתחום זה במדיה החברתית, לפי כמות ביטויי השנאה המופיעים בו בתגובות של משתמשים לפוסטים. כמו-כן, במהלך מבצע צוק איתן, קרא אליאסי לפוצץ הפגנת מחאה של פעילי שמאל ושלום עכשיו בתל אביב. התקרית, שבה השתתפו גם ארגוני הימין הציוניים והפרו-יהודים להב"ה ולה פמיליה, הפכה אלימה. אליאסי אמר שהוא מתנגד לאלימות פיזית בהפגנות, ולפיכך לא השתתף בתגרה זו שפרצה בה. במהלך המבצע ולאחריו התגבשה סביב הצל קבוצת תומכים ימנית שמכנה עצמה "האריות של הצל". הקבוצה דוגלת בפעולה ישירה מול ארגוני שמאל המתנגדים לפעילות צה"ל בשטחים או הפועלים נגד חיילי צה"ל. בספטמבר 2014 הצל חיתן זוג הומוסקסואלים. בבחירות 2015 תמך ברשימת יחד של אלי ישי, בעקבות חיבורו למפלגת עוצמה יהודית. באוגוסט 2016 התפקד למפלגת הליכוד, אם כי בהמשך עבר למפלגת זהות. בשנת 2017 פרסמה נועה דרוקר, בעלת עסק, פוסט בפייסבוק המגנה את חייל צה"ל אלאור אזריה. בתגובה, קרא אליאסי לעוקביו לגשת לדף העסק שלה ברשת החברתית ולהעניק לה דירוג נמוך. בעלת העסק תבעה את אליאסי ואת עוקביו, שלא קיבלו ממנה שירות אך פגעו במוניטין העסקי שלה עם הדירוגים הללו. בית משפט השלום דחה את התביעה כנגד אליאסי, ופסק שמכפישיה ישלמו לה פיצויים בגין לשון הרע. בערעור לבית המשפט המחוזי נפסק שעל אליאסי לפצות את נועה דרוקר, ב-38 אלף ש"ח. אליאסי הגיש בקשת רשות ערעור לבית המשפט העליון ובקשתו נדחתה, תוך חיובו בהוצאות בסך 7,500 ש"ח. בעקבות תביעת לשון הרע שהוגשה נגדו חויב אליאסי באוקטובר 2020 בתשלום פיצוי בסך 5,000 ש"ח עקב דברים שכתב בדף הפייסבוק שלו. לאליאסי 540 אלף עוקבים בפייסבוק. ביולי 2024 קיבל דרגת פקד במשטרת ישראל, על הקמה ופיקוד על כיתת הכוננות של מחוז תל אביב. לפי טענת תוכנית "הצינור", אליאסי לא עבר את המבחנים עקב הפז"ם וההכשרות שמתנדבים היו צריכים לעבור כדי להפוך לקצינים-מתנדבים. אליאסי מתגורר בתל אביב. לו שני בנים ובת מהדוגמנית והזמרת לין מור (במקור: פולינה פורושין), עמה הוציא את הסינגל "לוחם" ב-2018, אך השניים טענו כי הם לא מגדירים את היחסים שלהם כקשר זוגי. אם כי, במהלך שנת 2020, במקביל לפרוץ מגפת הקורונה העולמית, הם עברו להתגורר יחדיו. נוהג לתעד את חייו ברשתות חברתיות, ומתפעל מספר חשבונות המונים יחד כמיליון עוקבים. "האור והצל" – (2002) "אולסטארז" – (עם משפחת תאקט; 2004) "לא שם זין" – (2008) הצל, ברשת החברתית פייסבוק הצל, ברשת החברתית אקס (טוויטר) הצל, ביישום טלגרם הצל, ברשת החברתית אינסטגרם הצל, סרטונים בערוץ היוטיוב הצל, במיזם "אישים" לתיעוד היצירה הישראלית הצל, במסד הנתונים הקולנועיים IMDb (באנגלית) הצל, באתר שירונט הצל, באתר MusicBrainz (באנגלית) הצל, באתר Discogs (באנגלית) הצל, דף שער בספרייה הלאומית רועי בהריר, סאבלימינל ושבעת הגמדים, באתר nrg‏, 13 במרץ 2009 ערן סויסה, חבר, אתה לא חסר: ריאיון עם יואב אליאסי, באתר nrg‏, 4 במאי 2010 עודד בן עמי, ‏"הצל" הציל צעירה מהתאבדות, באתר ‏מאקו‏, 20 בפברואר 2011 ערן סויסה, הצל שלי ואני, באתר ישראל היום, 28 באוגוסט 2014 אפרת לכטר, ‏"החננה במשקפיים יצר את הבריון", באתר ‏מאקו‏, 26 באוגוסט 2016 שיר ראובן, מסע למחוזות השנאה — שמונה חודשים לצד הצל, באתר הארץ, 31 במאי 2018 תחיה ברק, ‏"יואב האמן מת. אני מנסה להחיות אותו עם מכות חשמל", באתר ‏מאקו‏, 21 במרץ 2019 ערן סויסה, הצל: "אני באמת אוהב את המדינה הזאת. אולי יותר מדי", באתר ישראל היום, 3 באוקטובר 2019 ערן סויסה, יכולה לקום היום קטינה ולהגיד שהיית איתה? "זה לא נשמע תלוש מהמציאות, כי פעם היה יותר קשה לדעת מה הגיל שלהן", באתר ישראל היום, 20 בינואר 2022 טל אריאל יקיר, "לשמאל אין אייקון כמוני. שקמה ברסלר? אין לה מספיק עוקבים. נתניהו? הוא ישן על האף": הצל פותח הכל, באתר ישראל היום, 29 באוגוסט 2024 מערכת וואלה! NEWS‏, קו קלאקס קלאן, באתר וואלה, 22 באוגוסט 2002, גידי אביבי, אמינם, אבל מימין, באתר הארץ, 12 בספטמבר 2002, שי להב, סאבלימינל: איש גדול צריך לעשות צל, באתר ynet, 22 באפריל 2012 "0מאלני זאת קללה": מהפרובוקציות ועד הסירוב ליגאל עמיר - הצל לא מפחד להיות קיצוני, ראיון בערוץ "כאן - תאגיד השידור הישראלי", באתר יוטיוב (אורך: 12:45), 1 בספטמבר 2019 גלעד מורג, מפגיני שמאל הותקפו. הצל: "חינוך מחדש", באתר ynet, 13 ביולי 2014 גל מור, אתם לא רוצים להסתבך עם האריות של "הצל", מערכת חורים ברשת, 13 ביולי 2014 רחלי רוטנר, TECH‏, ילדי הצל, באתר וואלה, 13 ביולי 2014 Facebook, www.facebook.com (ארכיון) טל אריאל אמיר, הצל שלי ואני: ריאיון עם הצל, באתר nrg‏, 25 בפברואר 2011 Music: Hip-Hop, Spoken Word and Rap: Israel/Palestine, Encyclopedia of Women & Islamic Cultures העמוד הרשמי של הצל דור בביוף, ‏איפה שירתו הסלבס בצבא?, באתר ‏מאקו‏, 8 ביוני 2018 עומר ירדני, ההצלחה, הסכסוך - והפיוס: מאחורי הקלעים באיחוד של סאבלימינל והצל, באתר חדשות 13, 3 בפברואר 2023 ללכת עד הסוף, כתבת ארכיון ממעריב, ‏28 במאי 2003. הייתי שופט במאה תחרויות של חולצה רטובה בחיים שלי, בעמוד הפייסבוק של הצל, 26 באוגוסט 2017 שיר ראובן, מסע למחוזות השנאה - שמונה חודשים לצד הצל, באתר הארץ, 31 במאי 2018 עמוס אורן, סכסוך הראפרים גלש לאלימות, באתר ynet, 20 בנובמבר 2003 אור ברנע, פורק כעסים, באתר ynet, 10 ביולי 2007 אסף נבו, ‏אוזי מפציצה בקליפ "מה שאתה התחלת", באתר ‏מאקו‏, 16 בדצמבר 2013 שרון שפורר, החיים בתוך מועדון החשפנות הנוצץ "בייבידולס", באתר הארץ, 19 ביוני 2013. משה ליכטמן, ‏"הצל" בסכנת מאסר: לא מחזיר חובות לבנקים ולעיריית ת"א, באתר גלובס, 7 במרץ 2019 לילך סיגן, ימין ושמאל, תתעשתו, מעריב, 14 ביולי 2014, אוחזר ב-31 ביולי 2017 מערכת וואלה! NEWS‏, דוח: העמוד הכי מפיץ שנאה בפייסבוק - של הצל, באתר וואלה, 14 באוקטובר 2015 אלינור פוקס, ‏מי אתם "האריות" של "הצל"?, באתר ‏מאקו‏, 13 ביולי 2014 ירדן סקופ, פעילי ימין הכו פעילי שמאל בהפגנה בת"א, באתר הארץ, 12 ביולי 2014 יואב ליאסי, "הצל"‏, מה גרם לי להפגין מול השמאלנים, באתר וואלה, 15 ביולי 2014 "הצל" יחתן זוג הומואים: "אהבו את המסר שלי", באתר ‏מאקו‏, 31 באוגוסט 2014 ynet, חבר חדש בליכוד: "הצל", יואב אליאסי, באתר ynet, 3 באוגוסט 2016 עו"ד אחז אגם | פסקדין, נדחתה תביעת לשון הרע נגד "הצל", באתר ynet, 10 באוגוסט 2020 תא (ת"א) 39830-09-17 נועה דרוקר נ' יואב אליאסי, ניתן ב-4 אוגוסט 2020 יורם ירקוני, "הצל" קרא לחרם צרכנים על בעלת עסק - ויפצה אותה בעשרות אלפי שקלים, באתר ynet, 1 בספטמבר 2022; רע"א 2030/22 יואב אליאסי נ' נועה דרוקר, ניתן ב־31 באוגוסט 2022 תא (פ"ת) 47698-02-17 גיל בנימין כהן נ' יואב אליאסי, ניתן ב-11 באוקטובר 2020 הצל קיבל דרגות קצונה במשטרה, באתר ערוץ 7, 15 ביולי 2024 https://x.com/Bar_ShemUr/status/1812948335529193480 https://x.com/Bar_ShemUr/status/1812936078992564626 ליאור שלו, ‏"יואב ואני לא זוג. יותר כמו אחים", באתר ‏מאקו‏, 23 באוקטובר 2019 הילה מירו, השיר שלה: לין מור מצטלמת לשער "לאשה", באתר ynet, 7 בדצמבר 2008, צילום: אורי קריספין, ‏[1], באתר ONE, לין מור מ"צ'ייסר": "אני מפחדת שנתפזר אחרי הגמר", באתר ‏מאקו‏, 5 במרץ 2014